North-west University, Potchefstroom, Alumni | NWU | North-West University
Alumni Tuis Oor ons
Alumni Gholf Klub
Die "Wonderdaad", "In U Lig", "Sages en Legendes 1" en "Sages en Legendes 2 " is teen R50 elk beskikbaar vanaf die NWU-Puk-alumnikantoor. Vir navrae kontak Yolandi Yssel by Yolandi.Yssel@nwu.ac.za of tel (018) 299-2768. Elizabeth (lizapresa3665) on Pinterest
Everyday Eyeshadow, Brown Eyeshadow, Eyeshadow Ideas, Makeup Things, Makeup Stuff, Makeup Looks, Beauty Stuff, Eye Makeup Tutorials, Makeup Ideas, Flawless Makeup, Beauty Makeup, Maquiagem, Make Up Looks, Goddesses, Brown Eyes Makeup, Florence, Painted Faces, Eyes, Paint, Love, Make Up Styles Jy's ook reg! - Dr. Abel Pienaar
Jy’s ook reg!
Na 'n lesing en meditasie sessie het twee studente begin stry oor wat hulle tydens die sessie gehoor het. Elkeen was vas oortuig dat sy standpunt reg was. En na 'n uur se gestry het hulle besluit net die leermeester sou kon sê wie is reg en wie is verkeerd.
Na die aanhoor van die twee studente se verskillende argumente, het die leermeester vir die eerste student gesê: "Jy is reg!" Die student het triomfantlik na sy vriend gedraai en breed geglimlag. Maar voor hy kon iets sê het die leermeester weer gepraat, die keer met die ander student. "Jy is ook reg!"
Albei die studente was verslae. Hoe kon albei reg wees? Hulle het stil-stil die leermeester se studeerkamer verlaat. 'n Dissipel van die leermeester wat die heeltyd teenwoordig was, sê toe: "Ek is nou deurmekaar, die twee studente se sienings was radikaal uiteenlopend. Hulle kan mos nie albei reg wees nie?"
Waarop die leermeester toe antwoord: "Jy is ook reg!"
Hierdie storie maak nie vir ons logiese koppe lekker sin nie. Want ons werk met 'n reguit lyn van logiese beredenering. As A gelyk is aan reg, en B is gelyk aan verkeerd, is dit tog 'n logiese afleiding dat albei nie kan reg wees nie.
En ja, dit werk verseker so in die wêreld van meetbare, logiese en feitlike werklikheid. Maar die oomblik wat jy met die kreatiewe, poëtiese en innerlike verbeelding wêreld werk, kan twee uiteenlopende waarhede wel langs mekaar staan.
En dit is ook baie keer vanuit hierdie meervlakkige verstaan van die lewe dat daar soveel insigte na vore kom. Dink maar net aan een van die kampioen logiese denkers, Albert Einstein, se wonderlike woorde hieroor: "Imagination is more important than knowledge. Knowledge is limited. Imagination encircles the world ... Logic will get you from A to Z; imagination will get you everywhere."
Maar omdat baie van ons nooit geleer is om ons eie dualistiese gedagtes te bevraagteken nie, verval ons so maklik in 'n geskepte idee van wat werklik is. Ons interpreteer, klassifiseer en definieer alles wat ons waarneem. En daarin lê baie keer ons krisis.
Want wat gebeur, is dat ons 'n storie skep vanuit dit wat met ons gebeur, wat ons sien en ervaar. En ons definieer hierdie storie dan as goed of boos, lekker of sleg. En so word ons stories ons werklikheid, ons tronk. 'n Tronk waarbinne ons emosioneel gevange gehou word.
Want in plaas daarvan om die lewe te leef, net soos dit in die oomblik ontvou – sonder om dit heeltyd persoonlik te wil maak – probeer ons deur ons stories om betekenis en verklarings te gee.
Seker daarom dat die Christen teoloog Søren Kierkegaard soveel keer gesê het: "Life is not a problem to be solved, but a reality to be experienced." Want die lewe se betekenis kom juis na vore in die leef van die lewe, en nie in die ewigdurende analisering daarvan nie.
Die lewe is eintlik baie eenvoudig. Dit bestaan uit 'n reeks natuurlike en spontane veranderings. Dis al. Geen plan, geen doel en geen rede. Die doel van die lewe is Lewe.
Dit is dus dwaas om die lewe se ewigdurende veranderings te probeer teenstaan. Wanneer jy wel probeer om dit te doen, beleef jy lyding en daardeur veroorsaak jy dit ook vir ander.
Die eerste stap tot 'n direkte, vreeslose en sinvolle lewe is dus om in elke oomblik saam met dit wat is te vloei. Presies soos 'n mens moet maak wanneer 'n seestroom jou intrek. Sonder enige weerstand. Veral weerstand in die vorm van gedagtes. Want gedagtes is die mens se manier om dit wat gebeur te interpreteer. Die spirituele skrywer, Jac O'Keeffe, stel dit so duidelik met: "In any moment, you are either observing effortlessly or you are believing your thoughts."
Die weg vanuit jou malende gedagtes of geskepte storie, is dus om te aanvaar wat is, sonder om heeltyd vanuit jou kop dinge te ooranaliseer. Slegs dan sal jy kan transformeer waarmee jy nie gelukkig is nie.
Onthou dat die weg na innerlike vrede juis begin by jou keuse om nie meer in te koop op die illusie van jou storie nie. Dit is 'n ego-spel. 'n Spel wat jou verblind. 'n Spel wat jou 'n slagoffer maak van jou vooropgestelde idees en teorieë oor hoe die lewe veronderstel is om te wees. 'n Slagoffer van jou innerlike vrese en angs.
So tipies Zen ... met 'beleef dit vir jouself.' Dit is natuurlik ook my pleidooi vir elkeen wat hier lees; dink vir jouself, ervaar vir jouself en belangrikste van alles leef eerstehands.
Ek wil vir eers hier stop, en net weer elkeen herinner dat niks wat ek tot op hierdie punt geskrywe het regtig in ditself enigiets beteken nie. Dit is slegs 'n vingerwysing na die eenheid en misterie van alles. En nou, staan op en gaan maak vir jouself 'n lekker koppie koffie. En stadig, slukkie vir slukkie geniet elke warm druppel. En in hierdie oomblik, weet alles is wel.
Byron Katie: "You are what exists before all stories."